ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
'' വൈബ്രന്റ് വില്ലേജ് പരിപാടി'' എന്ന കേന്ദ്രാവിഷ്കൃത പദ്ധതിക്ക് മന്ത്രിസഭയുടെ അംഗീകാരം. 4800 കോടി രൂപയുടെ പദ്ധതികളില് 26 ധനവിഹിതങ്ങളുണ്ടാകും
2022-23 മുതല് 2025-26 വരെയുള്ള സാമ്പത്തിക വര്ഷങ്ങളിലേക്കുള്ള വൈബ്രന്റ് വില്ലേജസ് പ്രോഗ്രാം  എന്ന കേന്ദ്രാവിഷ്കൃത പദ്ധതിക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. 4800 കോടി രൂപയാണ് പദ്ധതിയുടെ വിഹിതം
വടക്കന് അതിര്ത്തിയിലെ ബ്ലോക്കുകളിലെ ഗ്രാമങ്ങളുടെ സമഗ്രമായ വികസനത്തിലൂടെ തെരഞ്ഞെടുക്കപ്പെട്ട അതിര്ത്തി ഗ്രാമങ്ങളില് താമസിക്കുന്ന ജനങ്ങളുടെ ജീവിത നിലവാരം മെച്ചപ്പെടുത്തുന്നതാണ് പദ്ധതി. ജനങ്ങളെ അതിര്ത്തി പ്രദേശങ്ങളിലെ അവരുടെ ജന്മപ്രദേശങ്ങളില് തന്നെ താമസിക്കാന് പ്രോത്സാഹിപ്പിക്കുകയും ഈ ഗ്രാമങ്ങളില് നിന്ന് സ്വദേശംവിട്ടുപോകുന്നതിനുള്ള പ്രവണതയെ അസ്ഥിരപ്പെടുത്തി അതിര്ത്തിയുടെ മെച്ചപ്പെട്ട സുരക്ഷ വര്ദ്ധിപ്പിക്കുന്നതിനും ഇത് സഹായിക്കും.
രാജ്യത്തിന്റെ വടക്കന് അതിര്ത്തിയിലുള്ള 19 ജില്ലകളിലും 46 അതിര്ത്തി ബ്ലോക്കുകളിലും 4 സംസ്ഥാനങ്ങളിലും 1 കേന്ദ്രഭരണ പ്രദേശത്തിലും അവശ്യ അടിസ്ഥാന സൗകര്യ വികസനത്തിനും ഉപജീവന അവസരങ്ങള് സൃഷ്ടിക്കുന്നതിനും പദ്ധതിയിലൂടെ ഫണ്ട് നല്കും. ഇത് അതിര്ത്തി പ്രദേശങ്ങളിലെ ജനങ്ങളെ അവിടെ നിലനിര്ത്തുന്നതിനും സമഗ്രമായ വളര്ച്ച കൈവരിക്കുന്നതിനും സഹായിക്കും. . ആദ്യഘട്ടത്തില് 663 ഗ്രാമങ്ങളെയാണ് പദ്ധതിയില് ഉള്പ്പെടുത്തുക.
വടക്കന് അതിര്ത്തിയിലെ അതിര്ത്തി ഗ്രാമങ്ങളിലെ പ്രാദേശിക പ്രകൃതിദത്ത മനുഷ്യരുടെയും മറ്റ് വിഭവങ്ങളുടെയും അടിസ്ഥാനത്തില് ഇക്കണോമിക് ഡ്രൈവ്  കണ്ടെത്താനും വികസിപ്പിക്കാനും പദ്ധതി സഹായകരമാകും. സാമൂഹിക സംരംഭകത്വം പ്രോത്സാഹിപ്പിക്കല്, യുവജനങ്ങളേയും സ്ത്രീകളേയും നൈപുണ്യവികസനത്തിലൂടെ ശാക്തീകരിക്കല്, പ്രാദേശിക സംസ്ക്കാരവും പാരമ്പര്യ അറിവുകളുടെയും പൈതൃകത്തിന്റേയും സ്വാധീനത്തിലുള്ള ടൂറിസം ശേഷി എന്നിവയിലൂടെ ''ഹബ് ആന്റ് സ്പോക്ക് മാതൃക'' വളര്ച്ചാകേന്ദ്രങ്ങള് വികസിപ്പിക്കുകയും സാമൂഹികാധിഷ്ഠിത സംഘടനകളായ സഹകരണസ്ഥാപനങ്ങള്, സ്വയം സഹായ സംഘങ്ങള്, സര്ക്കാര് ഇതര സ്ഥാപനങ്ങള്  എന്നിയിലൂടെ '' ഒരു ഗ്രാമം, ഒരു ഉല്പ്പന്നം'' എന്ന ആശയത്തിലൂടെ സുസ്ഥിര കാര്ഷികവ്യാപാരം വികസിപ്പിക്കാനും മറ്റും പദ്ധതി സഹായിക്കും.
ഗ്രാമപഞ്ചായത്തുകളുടെ സഹായത്തോടെ ജില്ലാ ഭരണകൂടം വൈബ്രന്റ് വില്ലേജ് കര്മ്മപദ്ധതികള് രൂപീകരിക്കും. കേന്ദ്ര-സംസ്ഥാന പദ്ധതികളുടെ 100% പരിപൂര്ണ്ണതയും ഉറപ്പാക്കും.
എല്ലാ കാലാവസ്ഥയിലും റോഡുകളുമായുമായുള്ള ബന്ധിപ്പിക്കല്, കുടിവെള്ളം, 24 മണിക്കൂറും തടസമില്ലാത്ത വൈദ്യുതി ആഴ്ചയില് ഏഴുദിവസവും - സൗരോര്ജ്ജത്തിലും, പവനോര്ജ്ജത്തിലും ശ്രദ്ധ കേന്ദ്രീകരിക്കല്, മൊബൈല്, ഇന്റര്നെറ്റ് കണക്റ്റിവിറ്റി എന്നീ പ്രധാന ഫലങ്ങള്ക്കാണ് ശ്രമിക്കുന്നത്. ടൂറിസ്റ്റ് കേന്ദ്രങ്ങള്, വിവിധോദ്ദേശ്യ കേന്ദ്രങ്ങള്, ആരോഗ്യ-ക്ഷേമ കേന്ദ്രങ്ങള് എന്നിവയും ഇതിനോടൊപ്പം ഉള്പ്പെടുന്നുണ്ട്.
ബോര്ഡര് ഏരിയ ഡെവലപ്മെന്റ് പരിപാടിയുമായി ഇതിന് കൂട്ടിക്കുഴയ്ക്കല് ഉണ്ടാകില്ല. അനുവദിച്ചിട്ടുള്ള വിഹിതമായ 4800 കോടി രൂപയില് 2500 കോടി രൂപ റോഡുകള്ക്കായിട്ടായിരിക്കും ഉപയോഗിക്കുക.
-ND-
(Visitor Counter : 102
വ്യോമയാന മന്ത്രാലയം
വ്യോമയാന മേഖല മെച്ചപ്പെടുത്തുന്നതിനുള്ള ഹൈടെക് നടപടികൾ
ന്യൂഡൽഹി, ആഗസ്റ്റ് 05, 2021
രാജ്യത്തെ വ്യോമയാന മേഖലയുടെ പുരോഗതിക്കായി സർക്കാർ നിരവധി ഹൈടെക് നടപടികൾ സ്വീകരിച്ചു. അവയിൽ ചിലത് താഴെ പറയുന്നവയാണ്:
i) 2018 ഓഗസ്റ്റിൽ വ്യോമയാന മന്ത്രാലയം പുറത്തിറക്കിയ ഡിജി യാത്ര നയത്തിലൂടെ വിമാനത്താവളങ്ങളിൽ ടെർമിനലിന്റെ പ്രവേശന കവാടം മുതൽ ബോർഡിംഗ് പോയിന്റ് വരെ സമ്പർക്കരഹിതവും പേപ്പർ രഹിതവുമായി യാത്രക്കാരുമായുള്ള ഇടപെടൽ ലക്ഷ്യമിടുന്നു.
ആറ് വിമാനത്താവളങ്ങളിൽ ഫേഷ്യൽ റെക്കഗ്നിഷൻ ടെക്നോളജി ഉപയോഗിച്ച് ബയോമെട്രിക് ബോർഡിംഗ് സംവിധാനം നടപ്പിലാക്കുന്നതിനായുള്ള ജോലികൾ ഏല്പിച്ചിരിക്കുകയാണ്. പദ്ധതി പരീക്ഷണ ഘട്ടത്തിലാണ്. വിജയകരമായി പൂർത്തിയാകുമ്പോൾ, ഘട്ടം ഘട്ടമായി രാജ്യത്തെ മറ്റ് വിമാനത്താവളങ്ങളിൽ ഇത് നടപ്പാക്കും.
ii) എയർപോർട്സ് അതോറിറ്റി ഓഫ് ഇന്ത്യ അടുത്ത 4-5 വർഷത്തിനുള്ളിൽ ഏകദേശം 25,000 കോടി രൂപ നിക്ഷേപിക്കാൻ പദ്ധതിയിടുന്നു. ആധുനിക സാങ്കേതികവിദ്യ ഉപയോഗിച്ച് നിലവിലുള്ളതും പുതിയതുമായ ടെർമിനലുകളുടെ വിപുലീകരണ/വികസനത്തിനായാണ് ഇത്.
iii) എയർ നാവിഗേഷൻ മേഖലയിൽ അടിസ്ഥാനസൗകര്യങ്ങളുടെ ആധുനികവൽക്കരണം
iv) ഹ്രസ്വമായ വ്യോമ പാതകൾ വികസിപ്പിക്കുന്നതിനും ഇന്ധന ഉപഭോഗം കുറയ്ക്കുന്നതിനും ആധുനിക എയർ ട്രാഫിക് ഫ്ലോ മാനേജ്മെന്റ് സാങ്കേതിക വിദ്യകൾ ഉപയോഗിച്ച് ഇന്ത്യൻ വ്യോമ സേനയുമായി ഏകോപിപ്പിച്ച് റൂട്ട് റാഷണലൈസേഷൻ.
v) എയർ കാർഗോ ടെർമിനലുകളിൽ ഡിജിറ്റൽ സാങ്കേതികവിദ്യയുടെ വർധിച്ച ഉപയോഗം പ്രോത്സാഹിപ്പിക്കുന്നു.
vi) ഇ-ഗവേണൻസ്
vii) ലൈസൻസുള്ള പൈലറ്റുമാരുടെ എണ്ണം വർദ്ധിപ്പിക്കുന്നതിനായി ഫ്ലൈയിംഗ് കേഡറ്റുകൾക്കായി DGCA ഓൺലൈൻ 'പരീക്ഷ ഓൺ ഡിമാൻഡ്' ആസൂത്രണം ചെയ്യുന്നു.
കേന്ദ്ര വ്യോമയാന സഹമന്ത്രി ജനറൽ  ഡോ. വി. കെ. സിംഗ്, ഇന്ന് ലോക്സഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 121
പ്രധാനമന്ത്രിയുടെ ഓഫീസ്
ഡിജിറ്റൽ ആരോഗ്യ സൗകര്യങ്ങളെ പ്രധാനമന്ത്രി അഭിനന്ദിച്ചു
കോടിക്കണക്കിന് ജനങ്ങൾക്ക് ഡിജിറ്റൽ ആരോഗ്യ സൗകര്യങ്ങളിൽ നിന്ന് പൂർണ്ണമായ പ്രയോജനങ്ങൾ ലഭിക്കുന്നതിൽ പ്രധാനമന്ത്രി ശ്രീ നരേന്ദ്ര മോദി വലിയ സംതൃപ്തി രേഖപ്പെടുത്തി.
സാംക്രമികേതര രോഗങ്ങൾക്കായുള്ള ദേശീയ പരിപാടിക്ക് കീഴിൽ എൻസിഡി പോർട്ടലിലൂടെ 5 കോടിയിലധികം ആയുഷ്മാൻ ഭാരത് ഹെൽത്ത് അക്കൗണ്ടുകൾ  സൃഷ്ടിച്ചതായി കേന്ദ്ര ആരോഗ്യമന്ത്രി ഡോ മൻസുഖ് മാണ്ഡവ്യ ട്വീറ്റിൽ അറിയിച്ചു.
കേന്ദ്രമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"വളരെ നല്ല വിവരം! രാജ്യത്തുടനീളമുള്ള നമ്മുടെ പാവപ്പെട്ട സഹോദരീസഹോദരന്മാർക്ക് മെച്ചപ്പെട്ട ആരോഗ്യ സൗകര്യങ്ങൾ ലഭ്യമാക്കുക എന്നതാണ് നമ്മുടെ മുൻഗണന. കോടിക്കണക്കിന് ആളുകൾക്ക് ഈ ഡിജിറ്റൽ സൗകര്യങ്ങളിൽ നിന്ന് പൂർണമായ പ്രയോജനം ലഭിക്കുന്നു എന്നത് വലിയ സംതൃപ്തി നൽകുന്ന കാര്യമാണ്."
बहुत अच्छी जानकारी! देशभर के हमारे गरीब भाई-बहनों को बेहतर स्वास्थ्य सुविधाएं मिलें, ये हमारी प्राथमिकता है। यह अत्यंत संतोष की बात है कि डिजिटल हो रही इन सुविधाओं से करोड़ों लोगों तक इनका भरपूर लाभ पहुंच रहा है। https://t.co/s4h1iSS1XU
— Narendra Modi  August 5, 2023
പ്രധാനമന്ത്രിയുടെ ഓഫീസ്
എല്ലാ മേഖലയിലും സ്ത്രീകൾ കൈവരിച്ച നേട്ടങ്ങൾ അമൃത കാലത്തെ സ്വപ്നങ്ങൾ സാക്ഷാത്കരിക്കാനുള്ള ആത്മവിശ്വാസം നൽകുന്നു: പ്രധാനമന്ത്രി
ഇന്ത്യയിലെ സ്ത്രീകളുടെ നേട്ടങ്ങളെ പ്രശംസിച്ച പ്രധാനമന്ത്രി ശ്രീ നരേന്ദ്ര മോദി, ഈ നേട്ടങ്ങൾ സ്ത്രീ ശക്തിയുടെ ആത്മവിശ്വാസത്തിന്റെ ഫലമാണെന്ന് പറഞ്ഞു. ഈ നേട്ടങ്ങൾ അമൃത കാലത്തെ സ്വപ്നങ്ങൾ
യാഥാർത്ഥ്യമാക്കുമെന്ന് നമുക്ക് ഉറപ്പ് നൽകുന്നു, അദ്ദേഹം പറഞ്ഞു.
വന്ദേ ഭാരത് എക്സ്പ്രസിന്റെ ആദ്യ വനിതാ ലോക്കോ പൈലറ്റായ ശ്രീമതി സുരേഖ യാദവിനെക്കുറിച്ചുള്ള കേന്ദ്രമന്ത്രി റാവുസാഹേബ് പാട്ടീൽ ദൻവെയുടെ ട്വീറ്റിന് മറുപടി പറയുകയായിരുന്നു പ്രധാനമന്ത്രി.
പ്രധാനമന്ത്രി ട്വീറ്റ് ചെയ്തു:
"ഇതാണ് പുതിയ ഇന്ത്യയുടെ സ്ത്രീശക്തിയുടെ ആത്മവിശ്വാസം! സ്ത്രീകൾ ഇന്ന് ജീവിതത്തിന്റെ എല്ലാ മേഖലകളിലും തങ്ങളുടെ പേര് രേഖപ്പെടുത്തിക്കൊണ്ടിരിക്കുന്ന നേട്ടങ്ങൾ, അമൃത കാലത്ത് രാജ്യത്തിന്റെ സ്വപ്നങ്ങൾ സാക്ഷാത്കരിക്കുമെന്ന് അവർ ഉറപ്പുനൽകുന്നു."
ആയുഷ്
''വീട്ടിൽ യോഗ, കുടുംബത്തോടൊപ്പം യോഗ” : 2020 ലെ അന്താരാഷ്ട്ര യോഗ ദിനത്തിനായി ആയുഷ് മന്ത്രാലയത്തിൻ്റെ പ്രചാരണമൊരുങ്ങുന്നു
നിലവിലെ COVID-19 പകർച്ചവ്യാധി സാഹചര്യം, ദൈനംദിന പ്രവർത്തനങ്ങളിലെ മാന്ദ്യം, ആളുകളുടെ പ്രവർത്തന നിയന്ത്രണങ്ങൾ എന്നിവയുടെ പശ്ചാത്തലത്തിൽ, ഈ വർഷത്തെ അന്താരാഷ്ട്ര യോഗ ദിനത്തിലെ ഊന്നൽ യോഗയുടെ ആരോഗ്യം കെട്ടിപ്പടുക്കൽ, സമ്മർദ്ദം കുറയ്ക്കൽ വശങ്ങൾ ഉയർത്തിക്കാട്ടുന്നതിനാണ്.
ഇതിൻ്റെ ഭാഗമായി, ആയുഷ് മന്ത്രാലയം ഒരു പരിശീലകന്റെ നേതൃത്വത്തിലുള്ള സെഷൻ സംഘടിപ്പിക്കുന്നു. ആളുകൾക്ക് പിന്തുടരുന്നതിനും പരിശീലിക്കാനും ഇത് ദൂരദർശനിൽ ജൂൺ 21 ന് രാവിലെ 6:30 ന് സംപ്രേഷണം ചെയ്യും.
പുതിയ സാഹചര്യത്തിൽ,
ആരോഗ്യ പ്രവർത്തനങ്ങളിൽ ശ്രദ്ധ കേന്ദ്രീകരിക്കുന്നതിനും യോഗ ദിനത്തിൽ വീട്ടിൽ യോഗ ചെയ്യുക എന്നതിനുമാണ് പ്രാധാന്യം. ആയുഷ് മന്ത്രാലയം ഇതിനെ പിന്തുണയ്ക്കുന്നു, “വീട്ടിൽ യോഗ, കുടുംബത്തോടൊപ്പം യോഗ” എന്ന വിഷയം അതിന്റെ അന്താരാഷ്ട്ര യോഗാ ദിന പ്രവർത്തനങ്ങളിൽ പ്രചരിപ്പിക്കുകയും ചെയ്യുന്നു.
എല്ലാ വർഷവും ജൂൺ 21 ആണ്അന്താരാഷ്ട്ര യോഗാ ദിനമായി  ആചരിക്കുന്നത്. ഇന്ത്യയുടെ സംസ്കാരത്തിന്റെയും പാരമ്പര്യത്തിന്റെയും ആഘോഷമായി അംഗീകരിച്ച് മുൻ വർഷങ്ങളിൽ പൊതുജനങ്ങൾ ഈ ദിനത്തെ വലിയ തോതിലാണു സ്വീകരിച്ചത്.
45 മിനിറ്റ് കോമൺ യോഗ പ്രോട്ടോക്കോൾ  ലോകമെമ്പാടുമുള്ള ഏറ്റവും പ്രചാരമുള്ള യോഗ പ്രോഗ്രാമുകളിലൊന്നാണ്.തുടക്കം മുതൽ ഐഡിവൈയുടെ പ്രധാന ഭാഗമാണ് ഇത്. ജനങ്ങളുടെ ശാരീരികവും മാനസികവും വൈകാരികവും ആത്മീയവുമായ ആരോഗ്യം മെച്ചപ്പെടുത്തുന്നതിനുള്ള സുരക്ഷിതമായ പരിശീലനങ്ങൾ ഉൾപ്പെട്ട ഇത് പ്രമുഖ യോഗ ഗുരുക്കന്മാരുടേയും വിദഗ്ധരുടേയും ഒരു സംഘമാണ് വികസിപ്പിച്ചത്.
ദിവസവും വീട്ടിൽ തന്നെ പരിശീലിക്കാൻ കഴിയും. യോഗ പോർട്ടൽ, സമൂഹമാധ്യമങ്ങൾ
ടെലിവിഷൻ എന്നിവയിൽ ലഭ്യമാക്കിയിട്ടുള്ള വിഭവങ്ങൾ ഉപയോഗിച്ച് പൊതുവായ യോഗ പ്രോട്ടോക്കോൾ പഠിക്കാൻ ആയുഷ് മന്ത്രാലയം ജനങ്ങളെ പ്രോത്സാഹിപ്പിക്കുന്നു.
2020 ജൂൺ 11 മുതൽ രാവിലെ 08:00 മുതൽ രാവിലെ 08:30വരെ ഡി ഡി ഭാരതിയിൽ യോഗ പ്രോട്ടോക്കോളിന്റെ പ്രക്ഷേപണം പ്രസാർ ഭാരതി ആരംഭിച്ചു. ഈ പ്രോഗ്രാം ആയുഷ് മന്ത്രാലയത്തിന്റെ സമൂഹമാധ്യമ പേജുകളിലും
ലഭ്യമാണ്. ഇലക്ട്രോണിക് മാധ്യമത്തിലൂടെ ഓഡിയോ-വിഷ്വൽ പ്രകടനത്തിന്റെ സഹായത്തോടെ പൊതു യോഗ പ്രോട്ടോക്കോൾ പൊതുജനങ്ങൾക്ക് പരിചയപ്പെടുത്തുക എന്നതാണ് ഇതിന്റെ ഉദ്ദേശ്യം. വ്യത്യസ്ത യോഗാസനങ്ങൾ അവതരിപ്പിക്കുന്ന ഹ്രസ്വ വീഡിയോ ക്ലിപ്പുകൾ പോസ്റ്റുചെയ്യാൻ ആളുകളെ പ്രോത്സാഹിപ്പിക്കുന്നതിന്
ആകർഷകമായ സമ്മാനങ്ങളുള്ള ഒരു വീഡിയോ മത്സരവും  സംഘടിപ്പിക്കുന്നുണ്ട്
പ്രധാനമന്ത്രിയുടെ ഓഫീസ്
ഇന്ത്യയും ബ്രസീലും തമ്മിലുള്ള തന്ത്രപ്രധാനമായ പങ്കാളിത്തത്തിന്റെആഴം കൂട്ടാന് ബ്രസീല്സന്ദര്ശനം അവസരമൊരുക്കും- പ്രധാനമന്ത്രി
ബ്രസീലില്ഇന്നും, നാളെയുമായി നടക്കുന്ന ഈ വര്ഷത്തെ ബ്രിക്സ് സമ്മേളനത്തില് പ്രധാനമന്ത്രി ശ്രീ. നരേന്ദ്ര മോദി പങ്കെടുക്കും. 'നൂതനമായ ഭാവിക്കുവേണ്ടിയുള്ള സാമ്പത്തിക വളര്ച്ച'എന്നതാണ് ഈ ഉച്ചകോടിയുടെ പ്രമേയം.
'വിപുലമായമേഖലകളില് വര്ദ്ധിച്ച സഹകരണത്തിന് ബ്രിക്സ് നേതാക്കളുമായുള്ള ചര്ച്ചകള് ഞാന് ഉറ്റുനോക്കുകയാണ്. ഉച്ചകോടിക്കിടെ ഞാന് ബ്രിക്സ് ബിസിനസ്ഫോറത്തെ അഭിസംബോധന ചെയ്യുന്നതോടൊപ്പം ബ്രിക്സ് ബിസിനസ്കൗണ്സില്, ഒപ്പം ന്യൂഡെവലപ്മെന്റ് ബാങ്ക്എന്നിവയുടെ പ്രതിനിധികളുമായിആശയവിനിമയവും നടത്തും. ബ്രിക്സ്രാഷ്ട്രങ്ങള് തമ്മിലുള്ള സാമ്പത്തിക ബന്ധങ്ങള് മെച്ചപ്പെടുന്നത്ശുഭലക്ഷണമാണ്.
ഇന്ത്യയും - ബ്രസീലും തമ്മിലുള്ള തന്ത്രപ്രധാനമായ പങ്കാളിത്തം വര്ദ്ധിപ്പിക്കുന്നത് സംബന്ധിച്ച് ബ്രസീല് പ്രസിഡന്റുമായി ചര്ച്ച നടത്താനും ബ്രസീല്സന്ദര്ശനം എനിക്ക്അവസരംഒരുക്കും. വ്യാപാരം, പ്രതിരോധം, കൃഷി, ഊര്ജ്ജംതുടങ്ങിയമേഖലകളില് വമ്പിച്ച സാധ്യതകളാണുള്ളത്', പ്രധാനമന്ത്രി പറഞ്ഞു.
ND
(Visitor Counter : 63
ഇലക്ട്രോണിക്സ് & ഐ.ടി മന്ത്രാലയം
നാഷണൽ ഇൻഫർമാറ്റിക്സ് സെന്റർ, ഐ ഇ ഇ ഇ കമ്പ്യൂട്ടർ സൊസൈറ്റി, ഒറക്കിൾ എന്നിവ സംയുക്തമായി 2020 ഒക്ടോബർ 30 മുതൽ 2020 നവംബർ ഒന്ന് വരെ 'ഗവ. ടെക്കത്തൊൺ ' സംഘടിപ്പിക്കുന്നു.
കാർഷിക അനുബന്ധ മേഖലകളിൽ സാങ്കേതിക വിദ്യയും നൂതനാശയങ്ങളും പ്രോത്സാഹിപ്പിക്കുന്നതിന്റെ ഭാഗമായി, കേന്ദ്ര ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയത്തിന്റെ നേതൃത്വത്തിൽ 'ഗവ. ടെക്കത്തൊൺ 'സംഘടിപ്പിക്കുന്നു. നാഷണൽ ഇൻഫർമാറ്റിക്സ് സെന്റർ, ഒറക്കിൾ, ഐ ഇ ഇ ഇ കമ്പ്യൂട്ടർ സൊസൈറ്റി, എന്നിവ സംയുക്തമായാണ് ടെക്കത്തോൺ സംഘടിപ്പിക്കുന്നത്.
(പരിപാടിയുടെ ഓൺലൈൻ രജിസ്ട്രേഷൻ പോർട്ടൽ https://www.computer.org/education/oracle_hackathon_2020 ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയം സെക്രട്ടറി ശ്രീ അജയ് സാഹ്നി ഉദ്ഘാടനം ചെയ്തു. 36 മണിക്കൂർ ദൈർഘ്യമുള്ള വെർച്വൽ ഹാക്കത്തോൺ 2020 ഒക്ടോബർ 30 മുതൽ നവംബർ 1 വരെ നടക്കും. ഓൺലൈൻ രജിസ്ട്രേഷൻ ആരംഭിച്ചു.
രാജ്യമെമ്പാടുമുള്ള വിദ്യാർത്ഥികൾ, പ്രൊഫഷണലുകൾ, സ്റ്റാർട്ടപ്പുകള് ഫ്രീലാൻസ് ടെക്നോളജിസ്റ്റുകൾ, അധ്യാപകർ, ഐടി സേവന സ്ഥാപനങ്ങൾ എന്നിവർക്ക് പങ്കെടുക്കാം. നാഷണൽ ഇൻഫർമാറ്റിക്സ് സെന്റർ, ഐ ഇ ഇ ഇ, ഒറക്കിൾ, വിവിധ മന്ത്രാലയങ്ങളിലെ മുതിർന്ന സാങ്കേതിക വിദഗ്ധർ എന്നിവരുടെ ഉപദേശങ്ങൾ ടെക്കത്തോണിലൂടെ ലഭിക്കും.
ലളിതമായി ഉപയോഗിക്കാവുന്ന ക്ലൗഡ് സെക്യൂരിറ്റി സംവിധാനം, ഓപ്പൺസോഴ്സ് ടെക്നോളജി തുടങ്ങി ഒറക്കിളിൽ നിന്നുള്ള ആധുനിക സാങ്കേതികവിദ്യകൾ ഉപയോഗിക്കാനുള്ള അവസരം ഉണ്ടാകുo.
മന്ത്രിസഭ
2021 ലെ ധനകാര്യ ബില്ലിലെ ഭേദഗതികൾക്ക് കേന്ദ്ര മന്ത്രിസഭയുടെ അംഗീകാരം
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം 2021 ലെ ധനകാര്യ ബില്ലിലെ ഗവണ്മെന്റ് ഭേദഗതികൾക്ക് മുൻകാല പ്രാബല്യത്തോടെ അംഗീകാരം നൽകി. .
നിർദ്ദേശങ്ങൾ കൂടുതൽ വ്യക്തമാക്കുന്നതിനും യുക്തിസഹമാക്കുന്നതിനും ധന ബില്ലിൽ നിർദ്ദേശിച്ചിരിക്കുന്ന ഭേദഗതികളിൽ നിന്ന് ഉണ്ടാകാനിടയുള്ള ആശങ്കകൾ പരിഹരിക്കുന്നതിനും ഭേദഗതികൾ അനിവാര്യമായിരുന്നു.
ലക്ഷ്യങ്ങൾ :
2021 ലെ ധനകാര്യ ബില്ലിലെ ഗവണ്മെന്റ് ഭേദഗതികൾ, ബില്ലിൽ നിർദ്ദേശിച്ചിരിക്കുന്ന ഭേദഗതികളിൽ നിന്ന് ഉണ്ടാകുന്ന ബന്ധപ്പെട്ടവരുടെ ആശങ്കകൾ പരിഹരിക്കുന്നതിലൂടെ എല്ലാ നികുതിദായകർക്കും തുല്യതയും സമന്വയവും നൽകും.
2021 ലെ ധനകാര്യ ബില്ലിലെ ഗവണ്മെന്റ് ഭേദഗതികൾ നികുതി നിർദ്ദേശങ്ങളാണ്. അത് ഗവണ്മെന്റിന്
(സമയബന്ധിതമായി വരുമാനം ഉണ്ടാക്കുകയും നികുതിദായകരുടെ പരാതികൾ പരിഹരിച്ച് നിലവിലുള്ള വ്യവസ്ഥകൾ കാര്യക്ഷമമാക്കുകയും ചെയ്യും.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 191.48 കോടി കടന്നു
(ന്യൂ ഡൽഹി: മെയ് 17 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 191.48 കോടി  കടന്നു.2,39,87,395 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.19 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 16,400 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,467 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,84,710 ആയി. ദേശീയ രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,569 പേർക്കാണ്.
കഴിഞ്ഞ 24 മണിക്കൂറിൽ 3,57,484 പരിശോധനകൾ നടത്തി. 84.44 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.59 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.44 ശതമാനമാണ്.
പ്രധാനമന്ത്രിയുടെ ഓഫീസ്
ഇന്ത്യയുടെ സ്വാതന്ത്ര്യസമരത്തിൽ പങ്കെടുത്ത മഹത്തായ വ്യക്തിത്വങ്ങൾക്ക് പ്രധാനമന്ത്രി ശ്രദ്ധാഞ്ജലി അർപ്പിച്ചു
ഈ പോരാട്ടങ്ങൾ രാമൻ , മഹാഭാരതം, ഹൽദിഘതി, ശിവാജി എന്നിവരുടെ കാലത്തുനിന്ന് പ്രകടമായ അതേ ബോധത്തെയും വീര്യത്തെയും പ്രതിനിധാനം ചെയ്യുന്നു: പ്രധാനമന്ത്രി
രാജ്യത്തിന്റെ എല്ലാ ഭാഗങ്ങളിലും നമ്മുടെ വിശുദ്ധരും മഹാന്മാരും ആചാര്യരും സ്വാതന്ത്ര്യത്തിന്റെ ജ്വാല കെടാതെ സംരക്ഷിച്ചിരുന്നു : പ്രധാനമന്ത്രി
സ്വാതന്ത്ര്യ സമരത്തിന്റെ എല്ലാ സ്വാതന്ത്ര്യസമര സേനാനികൾക്കും പ്രസ്ഥാനങ്ങൾക്കും പ്രക്ഷോഭത്തിനും പോരാട്ടത്തിനും പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു. ഇന്ത്യയുടെ മഹത്തായ സ്വാതന്ത്ര്യസമരത്തിന്റെ കഥയിൽ കൃത്യമായി അംഗീകരിക്കപ്പെടാത്ത പ്രസ്ഥാനങ്ങൾക്കും സമരങ്ങൾക്കും വ്യക്തിത്വങ്ങൾക്കും അദ്ദേഹം പ്രത്യേകം ശ്രദ്ധാഞ്ജലി അർപ്പിച്ചു. ആസാദി കാ അമൃത് മഹോത്സവ്  ഇന്ന് അഹമ്മദാബാദിലെ സബർമതി ആശ്രമത്തിൽ സമാരംഭിച്ചതിന് ശേഷം സംസാരിക്കുകയായിരുന്നു അദ്ദേഹം.
അത്ര അറിയപ്പെടാത്ത പ്രസ്ഥാനങ്ങളുടെയും പോരാട്ടങ്ങളുടെയും സംഭാവനകളെയും പ്രശംസിച്ച പ്രധാനമന്ത്രി, ഓരോ പോരാട്ടവും അസത്യശക്തികൾക്കെതിരായ ഇന്ത്യയുടെ ശക്തമായ പ്രഖ്യാപനമാണ്, ഇത് ഇന്ത്യയുടെ സ്വതന്ത്ര സ്വഭാവത്തിന്റെ സാക്ഷ്യമാണ്. രാമൻ , മഹാഭാരതത്തിലെ കുരുക്ഷേത്രം , ഹൽദിഘതി, വീർ ശിവജിയുടെ അലർച്ച എന്നിവയിൽ നിന്ന് പ്രകടമായ അതേ ബോധത്തെയും വീര്യത്തെയും ഈ പോരാട്ടങ്ങൾ പ്രതിനിധീകരിക്കുന്നു.
കോൾ, ഖാസി, സന്താൽ, നാഗ, ഭിൽ, മുണ്ട, സന്യാസി, റാമോഷി, കിത്തൂർ പ്രസ്ഥാനം, തിരുവിതാംകൂർ പ്രസ്ഥാനം, ബർദോളി സത്യാഗ്ര, ചമ്പാരൻ സത്യാഗ്ര, സാംബാൽപൂർ, ചുവാർ, ബുണ്ടൽ, കുക്ക പ്രക്ഷോഭങ്ങളും പ്രസ്ഥാനങ്ങളും പ്രധാനമന്ത്രി ചൂണ്ടിക്കാട്ടി . ഇത്തരം നിരവധി പോരാട്ടങ്ങൾ രാജ്യത്തിന്റെ ഓരോ കാലഘട്ടത്തിലും പ്രദേശത്തും സ്വാതന്ത്ര്യത്തിന്റെ ജ്വാല ജ്വലിപ്പിച്ചിരുന്നെന്ന് ശ്രീ മോദി പറഞ്ഞു. സംസ്കാരത്തിന്റെയും പാരമ്പര്യത്തിന്റെയും സംരക്ഷണത്തിനായി സിഖ് ഗുരു പാരമ്പര്യം രാജ്യത്തെ ഊ ർജ്ജസ്വലമാക്കി, അദ്ദേഹം പറഞ്ഞു.
സ്വാതന്ത്ര്യത്തിന്റെ ജ്വാല നിലനിർത്തുന്ന ജോലി രാജ്യത്തിന്റെ എല്ലാ ഭാഗങ്ങളിലുമുള്ള നമ്മുടെ വിശുദ്ധരും മഹാന്മാരും ആചാര്യന്മാരും നിരന്തരം ചെയ്തുവെന്ന് നാം എപ്പോഴും ഓർക്കണമെന്ന് പ്രധാനമന്ത്രി പറഞ്ഞു. അത് രാജ്യവ്യാപകമായി നടന്ന സ്വാതന്ത്ര്യസമരത്തിന്റെ അടിത്തറ സൃഷ്ടിച്ചു.
കിഴക്കൻ പ്രദേശങ്ങളിൽ ചൈതന്യ മഹാപ്രഭു, ശ്രീമന്ത് ശങ്കര ദേവ് തുടങ്ങിയ വിശുദ്ധന്മാർ സമൂഹത്തിന് മാർഗനിർദേശം നൽകുകയും ലക്ഷ്യത്തിൽ ശ്രദ്ധ കേന്ദ്രീകരിക്കുകയും ചെയ്തുവെന്ന് പ്രധാനമന്ത്രി പറഞ്ഞു. പടിഞ്ഞാറ്, മീരാബായ്, ഏകനാഥ്, തുക്കാറം, രാംദാസ്, നർസി മേത്ത, നോർത്ത് സാന്ത് രാമാനന്ദ്, കബീർദാസ്, ഗോസ്വാമി തുളസിദാസ്, സൂർദാസ്, ഗുരു നാനാക് ദേവ്, സന്ത് റെയ്ദാസ് എന്നിവർ നേതൃത്വം നൽകി . അതുപോലെ, തെക്ക് മാധവാചാര്യ, നിംബാർക്കാചാര്യ, വല്ലഭാചാര്യ, രാമാനുജാചാര്യ എന്നിവരുണ്ടായിരുന്നു.
ഭക്തി കാലഘട്ടത്തിൽ മാലിക് മുഹമ്മദ് ജയസി, റാസ്ഖാൻ, സൂർദാസ്, കേശവദാസ്, വിദ്യാപതി തുടങ്ങിയ വ്യക്തികൾ സമൂഹത്തിലെ വൈകല്യങ്ങൾ പരിഷ്കരിക്കുന്നതിന് പ്രചോദനമായതായി പ്രധാനമന്ത്രി പറഞ്ഞു. സ്വാതന്ത്ര്യ പ്രസ്ഥാനത്തിന്റെ രാജ്യമൊട്ടുക്കുള്ള സ്വഭാവത്തിന് ഈ വ്യക്തികൾ ഉത്തരവാദികളായിരുന്നു. ഈ നായകന്മാരുടെയും നായികമാരുടെയും ജീവചരിത്രങ്ങൾ ജനങ്ങളിലേക്ക് കൊണ്ടുപോകേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു. പ്രചോദനാത്മകമായ ഈ കഥകൾ നമ്മുടെ പുതുതലമുറയ്ക്ക് ഐക്യത്തെക്കുറിച്ചും ലക്ഷ്യങ്ങൾ കൈവരിക്കാനുള്ള ഇച്ഛയെക്കുറിച്ചും വിലപ്പെട്ട പാഠങ്ങൾ പഠിപ്പിക്കുമെന്ന് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി രാഷ്ട്ര ബാൽ പുരാസ്ക്കാര ജേതാക്കളുമായി നാളെ സംവദിക്കും
പ്രധാനമന്ത്രി ശ്രീ നരേന്ദ്ര മോദി നാളെ  ഉച്ചയ്ക്ക് 12 ന് വീഡിയോ കോൺഫറൻസിംഗിലൂടെ പ്രധാൻ മന്ത്രി രാഷ്ട്രീയ ബാൽ പുരാസ്കർ  ജേതാക്കളുമായി സംവദിക്കും. കേന്ദ്ര വനിതാ ശിശു വികസന മന്ത്രിയും ചടങ്ങിൽ പങ്കെടുക്കും.
നവീനാശയങ്ങൾ , പാണ്ഡിത്യ പ്രകടനപരമായ നേട്ടങ്ങൾ, കായികം, കല, സംസ്കാരം, സാമൂഹ്യ സേവനം, ധീരത എന്നീ മേഖലകളിലെ വിശിഷ്ടമായ കഴിവുകളും മികച്ച നേട്ടങ്ങളും ഉള്ള കുട്ടികൾക്കാണ് ബാലശക്തി പുരസ്കാരം കേന്ദ്ര ഗവണ്മെന്റ് സമ്മാനിക്കുന്നത്. ബാലശക്തി പുരസ്കാരത്തിന് വിവിധ വിഭാഗങ്ങളിൽപ്പെട്ട രാജ്യത്തുടനീളമുള്ള 32 അപേക്ഷകരെ ഈ വർഷം തിരഞ്ഞെടുത്തിട്ടുണ്ട്
പ്രത്യേക സേവനങ്ങളും ഫീച്ചറുകളും
2047ഓടെ പൊതുഗതാഗത സംവിധാനത്തിന്റെ മുഴുവൻ സാധ്യതകളും പൂർണമായി പ്രയോജനപ്പെടുത്തുകയാണ് ലക്ഷ്യമെന്ന് കേന്ദ്രമന്ത്രി ശ്രീ ഹർദീപ് സിങ് പുരി
കൊച്ചി: നവംബർ 04, 2022
2047ഓടെ മെട്രോയും ബസുകളും ഉൾപ്പടെ പൊതുഗതാഗത സംവിധാനത്തിന്റെ മുഴുവൻ സാധ്യതകളും പൂർണമായി പ്രയോജനപ്പെടുത്തുകയാണ് ലക്ഷ്യമെന്ന് കേന്ദ്ര ഭവന, നഗരകാര്യ മന്ത്രി ശ്രീ ഹർദീപ് സിങ് പുരി പറഞ്ഞു. കൊച്ചിയിൽ ഇന്ന് ആരംഭിച്ച 15-ാമത് അർബൻ മൊബിലിറ്റി ഇന്ത്യ  സമ്മേളനം-എക്സ്പോ 2022 എന്നിവയുടെ ഭാഗമായി മാധ്യമ പ്രവർത്തകരെ അഭിസംബോധന ചെയ്യുകയായിരുന്നു അദ്ദേഹം .
സ്വകാര്യ വാഹനങ്ങൾ ഉപയോഗിക്കുന്നതിൽ നിന്നും മാറി പൊതുഗതാഗത സംവിധാനം തിരഞ്ഞെടുക്കാനുള്ള മാനസികമായ ഒരു മാറ്റം ജനങ്ങളിലുണ്ടാക്കാൻ നമുക്ക് കഴിയണമെന്നും കേന്ദ്രമന്ത്രി കൂട്ടിച്ചേർത്തു.
എല്ലാ സാധ്യതകളും ഉപയോഗിച്ച് ഒരു സമാന്തര ഇന്ധന സംവിധാനം സൃഷ്ട്ടിക്കുന്നതിനായുള്ള ഗവൺമെന്റ് സംരംഭങ്ങളെ കുറിച്ഛ് ഊന്നിപ്പറഞ്ഞ മന്ത്രി, സോളാർ പാനലുകളുടെ യൂണിറ്റിന്റെ വില കുറയ്ക്കുന്നതിൽ ശ്രദ്ധേയമായ പുരോഗതി കൈവരിച്ചതായി ചൂണ്ടിക്കാട്ടി. മാത്രമല്ല, പഞ്ചസാരയ്ക്ക് പുറമെ കാർഷികാവശിഷ്ടങ്ങൾ, വൈക്കോൽ, മുള എന്നിവയിൽ നിന്ന് എത്തനോൾ ഉൽപ്പാദിപ്പിക്കുന്നതിനുള്ള വലിയ മുന്നേറ്റമാണ് നടക്കുന്നതെന്നും മന്ത്രി പറഞ്ഞു.
കൊവിഡ് ഉയർത്തിയ വെല്ലുവിളികൾക്കിടയിലും കൊച്ചിയിലുൾപ്പെടെ സ്മാർട്ട് സിറ്റികളുടെ നിർമ്മാണം വിവിധ ഘട്ടങ്ങളിൽ നല്ല രീതിയിൽ മുന്നേറുന്നതായി കേന്ദ്രമന്ത്രി പറഞ്ഞു.
RRTN/SKY
(Visitor Counter : 12
പ്രധാനമന്ത്രിയുടെ ഓഫീസ്
ലോകത്തിന് മനസ്സിലാകുന്ന ഭാഷയിൽ യോഗയും ഇന്ത്യൻ വൈദ്യശാസ്ത്രത്തിന്റെ പരമ്പരാഗത രൂപങ്ങളും ജനകീയമാക്കുകയാണ് മുന്നോട്ടുള്ള വഴി: പ്രധാനമന്ത്രി
മൾട്ടി ഡിസിപ്ലിനറി ഗവേഷണത്തിലൂടെ യോഗയെ ജനകീയമാക്കേണ്ടതിന്റെ ആവശ്യകത പ്രധാനമന്ത്രി ശ്രീ നരേന്ദ്ര മോദി ആവർത്തിച്ചു.
ഒരു പൗരന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു:
"നന്നായി പറഞ്ഞു. ലോകത്തിന് മനസ്സിലാകുന്ന ഭാഷയിൽ യോഗയും ഇന്ത്യൻ വൈദ്യശാസ്ത്രത്തിന്റെ പരമ്പരാഗത രൂപങ്ങളും ജനകീയമാക്കുക എന്നതാണ് മുന്നിലുള്ള വഴി. നമ്മുടെ ജനങ്ങൾക്കിക്കിടയിലും ഇതിനെ കുറിച്ച് കൂടുതൽ അവബോധം കാണുന്നതിൽ എനിക്ക് സന്തോഷമുണ്ട്.
Well said. The way ahead is by popularising Yoga and traditional forms of Indian medicine in a language that the world understands. I am happy to see greater awareness among our people on this too. https://t.co/KNbdSlpMlb
— Narendra Modi  February 12, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 186.38 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവര്ക്ക് വിതരണം ചെയ്തത് 2.40 കോടിയിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 11,366
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 975 പേര്ക്ക്
രോഗമുക്തി നിരക്ക് നിലവില് 98.76%
പ്രതിവാര രോഗസ്ഥിരീകരണ നിരക്ക് 0.26%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 186.38 കോടി  പിന്നിട്ടു. 2,26,92,477 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.40 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. കഴിഞ്ഞ 24 മണിക്കൂറിനുള്ളില്, 1,10,212 ഡോസ് കരുതൽ വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,04,316
രണ്ടാം ഡോസ് 1,00,07,750
കരുതല് ഡോസ് 45,85,873
മുന്നണിപ്പോരാളികള്
ഒന്നാം ഡോസ് 1,84,14,253
രണ്ടാം ഡോസ് 1,75,25,215
കരുതല് ഡോസ് 71,12,025
12-14 പ്രായപരിധിയിലുള്ളവര്
ഒന്നാം ഡോസ് 2,40,16,391
രണ്ടാം ഡോസ് 57,147
15-18 പ്രായപരിധിയിലുള്ളവര്
ഒന്നാം ഡോസ് 5,78,45,181
രണ്ടാം ഡോസ് 4,03,05,973
18-44 പ്രായപരിധിയിലുള്ളവര്
ഒന്നാം ഡോസ് 55,52,21,431
രണ്ടാം ഡോസ് 47,22,70,506
കരുതല് ഡോസ് 24,335
45-59 പ്രായപരിധിയിലുള്ളവര്
ഒന്നാം ഡോസ് 20,28,45,688
രണ്ടാം ഡോസ് 18,67,02,436
കരുതല് ഡോസ് 85,877
60നുമേല് പ്രായമുള്ളവര്
ഒന്നാം ഡോസ് 12,68,10,089
രണ്ടാം ഡോസ് 11,62,97,530
കരുതല് ഡോസ് 1,32,99,707
കരുതല് ഡോസ് 2,51,07,817
ആകെ 1,86,38,31,723
രാജ്യത്ത് നിലവിലെ കോവിഡ് രോഗബാധിതരുടെ എണ്ണം ഇന്ന് 11,366 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളില് 796 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,07,834 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 975 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 3,00,918 പരിശോധനകള് നടത്തി. ആകെ 83.14 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.26 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.32 ശതമാനമാണ്.
ND
(Visitor Counter : 113
പരിസ്ഥിതി, വനം മന്ത്രാലയം
വിദേശ ഇന ജീവജാലങ്ങളെ  ഇറക്കുമതി ചെയ്യുന്നതിനും കൈവശം വയ്ക്കുന്നതിനുമുള്ള നടപടികള്ക്ക് സര്ക്കാര് മാര്ഗനിര്ദ്ദേശം പുറത്തിറക്കി
ന്യൂഡൽഹി, ജൂൺ 11, 2020
ജന്മദേശത്ത് നിന്നും മറ്റൊരിടത്തേയ്ക്ക് എത്തപ്പെടുന്ന സസ്യ/ജന്തു ഇനങ്ങളാണ് വിദേശ ഇന ജീവജാലങ്ങൾ  എന്നറിയപ്പെടുന്നത്. പലപ്പോഴും മനുഷ്യരാണ് ഇത്തരത്തിലുള്ള ജീവജാലങ്ങളെ പുതിയ ഇടത്തിൽ എത്തിക്കുന്നത്. വംശനാശ ഭീഷണി നേരിടുന്ന ജീവജാലങ്ങളുടെ അന്താരാഷ്ട്ര വ്യാപാര ഉടമ്പടി  പ്രകാരം വിദേശ ജീവജാലങ്ങളുടെ പട്ടികയില് ഉള്പ്പെട്ടിരിക്കുന്നവയെ രാജ്യത്ത് പലരും കൈവശം സൂക്ഷിക്കുന്നുണ്ട്. ഇവയുടെ കൃത്യമായ വിവരം കേന്ദ്ര, സംസ്ഥാന സര്ക്കാരുകള്ക്ക് ലഭ്യമല്ല. ഇത്തരം വിവരങ്ങള്, അടുത്ത ആറ് മാസത്തിനുള്ളില് സ്വമേധയാ വെളിപ്പെടുത്തുന്നതിന് അവസരമൊരുക്കുന്നതിലൂടെ വിദേശ ജീവജാലങ്ങളുടെ സ്റ്റോക്ക് വിവരങ്ങള് സമാഹരിക്കുന്നതിന് കേന്ദ്ര പരിസ്ഥിതി, വനം മന്ത്രാലയം തയ്യാറെടുക്കുന്നു.
മൃഗങ്ങളുടെ എണ്ണം, കൈമാറ്റം, ഇറക്കുമതി എന്നിവയെപ്പറ്റി രജിസ്ട്രേഷന് നടത്തും. ഇത് സസ്യ/ജന്തു വംശങ്ങളുടെ മികച്ച പരിപാലനത്തിന് സഹായിക്കുകയും മൃഗ ചികിത്സ, അവയുടെ സംരക്ഷണം എന്നിവ സംബന്ധിച്ച മാർഗനിർദേശങ്ങൾ നൽകാനും സാധിക്കും. വിദേശ ജീവജാലങ്ങളുടെ ഡേറ്റാ ബേസ് തയ്യാറാക്കുന്നതിലൂടെ, ഇത്തരം സസ്യങ്ങളെയോ മൃഗങ്ങളെയോ ബാധിക്കുന്ന രോഗങ്ങളെപ്പറ്റി കൂടുതല് മനസിലാക്കാനും അതുവഴി മനുഷ്യരുടെയും മൃഗങ്ങളുടെയും സുരക്ഷ ഉറപ്പു വരുത്താനും സാധിക്കും.
മന്ത്രാലയം മാര്ഗനിര്ദേശം പുറപ്പെടുവിച്ച തീയതി മുതല് ആറ് മാസത്തിനകം വിദേശ ജീവജാലങ്ങളെ സംബന്ധിച്ചു വിവരങ്ങള് ഉടമകള് കൈമാറിയാല്, അനുബന്ധ രേഖകള് ഹാജരാക്കേണ്ടതില്ല. എന്നാല് ആറുമാസത്തിനുശേഷം സത്യവാങ്മൂലം നല്കുമ്പോള്, നിലവിലെ നിയമവും ചട്ടവും നിര്ദേശിക്കുന്ന രേഖകളും ഒപ്പം ഹാജരാക്കേണ്ടതുണ്ട്.
വിദേശസസ്യ ജന്തു ജീവജാലങ്ങൾ കൈവശമുള്ളവര് www.parivesh.nic.in എന്ന വെബ്സൈറ്റ് സന്ദര്ശിച്ച് നിര്ദ്ദിഷ്ട ഫോം പൂരിപ്പിച്ച് നല്കേണ്ടതാണ്.
കൂടുതൽ വിവരങ്ങൾക്കായി ക്ലിക്ക് ചെയ്യുക: http://pibcms.nic.in/WriteReadData/userfiles/Advisory%20-%20Copy%202.pdf
(Visitor Counter : 252
പ്രത്യേക സേവനങ്ങളും ഫീച്ചറുകളും
ഏക് ഭാരത് ശ്രേഷ്ഠ ഭാരത് എന്ന വിഷയത്തില് വെബിനാര് സംഘടിപ്പിച്ചു
കേന്ദ്ര വാര്ത്ത വിതരണ പ്രക്ഷേപണ മന്ത്രാലയത്തിന്റെ കീഴില് പ്രവര്ത്തിക്കുന്ന കോട്ടയം ഫീല്ഡ് ഔട്ട് റീച്ച് ബ്യൂറൊ ഇന്ത്യന് സ്വാതന്ത്യത്തിന്റെ 75-ാം വാര്ഷികത്തോടനുബന്ധിച്ച് ഏക് ഭാരത് ശ്രേഷ്ഠ ഭാരത് എന്ന വിഷയത്തില് വെബിനാര് സംഘടിപ്പിച്ചു. കോട്ടയത്തെ എം ഡി സെമിനാരി ഹയര് സെക്കണ്ടറി സ്കൂള് സെന്റ് ആന്സ് ഹയര് സെക്കണ്ടറി സ്കൂള് എന്നിവയുമായി ചേര്ന്നാണ് വെബിനാര് സംഘടിപ്പിച്ചത്.
ഇന്ത്യയുടെ മാനവികതയ്ക്കും ഐക്യത്തിനും ഏറ്റവും അധികം പ്രസ്കതിയേറുന്ന കാലഘട്ടത്തിലൂടെയാണ് ഇന്ന് രാജ്യം കടന്നു പോകുന്നതെന്ന് തിരുവനന്തപുരം റീജ്യണല് ഔട്ട്റീച്ച് ബ്യൂറോ ജോയിന്റ് ഡയറക്ടര് ഡോ നീതു സോണ ഐ ഐ എസ് പറഞ്ഞു. നമ്മുടെ രാജ്യത്തിന്റെ മൂല്യങ്ങളാണ് നമ്മെ കഴിഞ്ഞ 75 വര്ഷം നയിച്ചത്. ഈ കോവിഡ് കാലത്തും അത് നമ്മെ തുണയ്ക്കുമെന്ന് അവര് കൂട്ടിച്ചേര്ത്തു
സാങ്കേതികവിദ്യയുടെ വളര്ച്ചയിലൂടെ രാജ്യത്തിന്റെ കഴിഞ്ഞ 75 വര്ഷങ്ങളിലെ പുരോഗതിയെക്കുറിച്ച് വിവരിച്ചു കൊണ്ട് രാജ്യത്തിന്റെ അഖണ്ഡത ഉറപ്പു വരുത്താന് ദൃശ്യ മാധ്യമങ്ങള് എങ്ങിനെ സഹായകമായി എന്നത് ദൂരദര്ശന് മുന് അഡീഷണല് ഡയറക്ടര് ജനറല് ശ്രീ കെ കുഞ്ഞികൃഷ്ണന് വിവരിച്ചു. ഇന്ത്യയുടെ പൈതൃകം അദ്വിതീയമാണെന്ന് അദ്ദേഹം കൂട്ടിച്ചേര്ത്തു.
കോട്ടയം എം ഡി സെമിനാരി എന് എസ് എസ് പ്രോഗ്രാം ഓഫീസര് ശ്രീമതി ജീജീ ഏബ്രഹാം , കോട്ടയം ഫീല്ഡ് ഔട്ട് റീച്ച് ബ്യൂറോ അസിസ്റ്റന്റ് ഡയറക്ടര് ശ്രീമതി സുധ എസ് നമ്പൂതിരി , ഫീല്ഡ് പബ്ലിസിറ്റി അസിസ്റ്റന്റ് ശ്രീ ടി സരിന് ലാല് എന്നിവര് വെബിനാറില് സംസാരിച്ചു. 85 കുട്ടികള് വെബിനാറില് പങ്കെടുത്തു.